b'\n_START_ARTICLE_\nOlga Franca\n_START_SECTION_\n\xc5\xbdivljenjepis\n_START_PARAGRAPH_\nOtro\xc5\xa1tvo je pre\xc5\xbeivljala v Ospu, v \xc5\xa1tevil\xc4\x8dni dru\xc5\xbeini, je peta h\xc4\x8derka v dru\xc5\xbeini s \xc5\xa1estimi otroki. Star\xc5\xa1a sta bila doma v Istri v mladih letih sta se z dru\xc5\xbeino preselila v to prijetno vasico. Zdaj z dru\xc5\xbeino \xc5\xbeivi v Dekanih pri Kopru. _NEWLINE_Srednjo ekonomsko \xc5\xa1olo je zaklju\xc4\x8dila z odliko. Zaposlila  se je v zavarovalnici, kjer je zaposlena \xc5\xbee 30 let, od leta 2001 je direktorica izvajanja zdravstvenih zavarovanj. \xc5\xa0tudirala je ob delu in si tako pridobila najprej vi\xc5\xa1jo strokovno izobrazbo ekonomistke, zatem pa \xc5\xa1e visoko \xe2\x80\x93 univ. dipl. ekonomist. Leta 2004 se je vpisala na magistrski \xc5\xa1tudij na Fakulteti za management v Kopru. Trenutno pi\xc5\xa1e magistrsko nalogo.Je predana okoljevarstvenica in sodeluje s civilno iniciativo Alpe Adria Green (AAG).\n_START_SECTION_\nPoliti\xc4\x8dna pot\n_START_PARAGRAPH_\nV SLS je vstopila 1. julija 1998. V obdobju od leta 1999 do 2002 je bila blagajni\xc5\xa1ki nadzornik v SLS Koper, v obdobju od 2002 do 2006 pa  podpredsednica SLS Koper. Na lokalnih volitvah 1998 je kandidirala na listi SLS za ob\xc4\x8dinski svet, leta 2006 pa je bila nosilka liste SLS za ob\xc4\x8dinski svet. Na dr\xc5\xbeavnozborskih volitvah leta 2008 je prvi\xc4\x8d kandidirala za poslanko v volilni enoti Koper pode\xc5\xbeelje. Je koordinatorka regijskih odborov Primorske, Notranjske in Gorenjske. V ob\xc4\x8dinski svet Mestne ob\xc4\x8dine Koper je bila izvoljena na lokalnih volitvah 10. julija 2011._NEWLINE_Od 26. aprila 2006 je predsednica Mestnega odbora SLS Koper. Je tudi \xc4\x8dlanica Kluba kulturnikov SLS, predsednica strokovno operativnega odbora za zdravstvo SLS, \xc4\x8dlanica programskega odbora za delo, dru\xc5\xbeino in socialo in \xc4\x8dlanica upravnega odbora \xc5\xbdenske zveze Slovenska Istra._NEWLINE_Na dr\xc5\xbeavnozborskih volitvah leta 2011 je kandidirala na listi SLS._NEWLINE_Na Lokalnih volitvah 2018 je v Mestni ob\xc4\x8dini Koper kandidirala za \xc5\xbeupanjo.'